**CENU APTAUJA Nr. TNPz 2025/91**

**“Valdemārpils apvienības pārvaldes ielu apgaismojuma tīklu apsaimniekošana un remonts”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: “Valdemārpils apvienības pārvaldes ielu apgaismojuma tīklu apsaimniekošana un remonts” (turpmāk – Cenu aptauja).
	2. Prasības norādītas tehniskā specifikācijā - 1. pielikums.
	3. Finanšu piedāvājums – 2. pielikums.
	4. Paredzamais līguma izpildes laiks: 1 (viens) gads no līguma noslēgšanas brīža.
	5. Pakalpojuma sniegšanas adrese: Valdemārpils apvienības pārvaldes administratīvā teritorijā.
	6. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz **2025. gada 14. augusta plkst. 10:00.**
	2. Kontaktpersona: Valdemārpils apvienības pārvaldes īpašuma apsaimniekošanas speciālists Aigars Maurišs, tālr. 25726165, e-pasts: aigars.mauriss@talsi.lv.
	3. Iesūtot piedāvājumu pretendentiem obligāti jānorāda: Pieteikums cenu aptaujai **“Valdemārpils apvienības pārvaldes ielu apgaismojuma tīklu apsaimniekošana un remonts”, identifikācijas Nr. TNPz 2025/91**.
3. **Piedāvājuma noformēšana:**
	1. Pretendents ir reģistrēts atbilstoši Latvijas Republikas normatīvo aktu prasībām.
	2. Piedāvājumam pilnībā jāatbilst Instrukcijā pretendentam un tehniskajā specifikācijā noteiktajām prasībām (1. pielikums).
	3. Piedāvājums jāiesniedz, aizpildot Pretendenta pieteikumu un finanšu piedāvājumu (3. pielikums), kurā jānorāda kopējā līguma summa ar diviem cipariem aiz komata un aizpildītu finanšu piedāvājumu (2. pielikums).
	4. Pretendentam iepriekšējo 3 (trīs) gadu laikā ir līdzvērtīga satura un apjoma pieredze būvdarbos, kur veikti remonta darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darbu pieņemšanas – nodošanas akta parakstīšanas un e-rēķina[[1]](#footnote-1) saņemšanas Valdemārpils apvienības pārvaldes e-adresē (\_DEFAULT@40900041063) sekundāri e-pasta adresē: valdemarpils.parvalde@talsi.lv.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā un lokālajā tāmē noteiktajām prasībām, iestādei pieejamajam finansējumam, kā arī citos gadījumos saskaņā ar Likumu.
1. *E – rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektrisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam EN 16931-1 atbilstošo sintakšu saraksts”.* [↑](#footnote-ref-1)